ผมเคยลงเกี่ยวกับน้ำเงี้ยวของร้านนี้ไปแล้ว หนึ่งรอบ สมัยก่อนนู้นนนนน ละ แต่ไม่ได้ลงเป็นอัลบั้ม นั่นทำให้ คนที่ชอบดูเพจผม แล้วจะหาร้านอาหารกิน โดยกดตรง อัลบั้ม แล้วเลือกดูร้านอาหารไปเรื่อยๆ จะไม่เจอ ร้านนี้ .... ผมจึง ไปรีวิวอีกหนึ่งรอบ เพื่อเป็น รีวิว เต็มรูปแบบ

 อย่าลืมสิ่งสำคัญที่สุด ของการอยากกินของอร่อย นั่นคือ น้ำเงี้ยว ขายเฉพาะ ศุกร์ เสาร์ เท่านั้น !!!!!
เชื่อมั้ยครับว่า ตอนนี้ กลายเป็นว่า วันธรรมดา ผมไม่ทานน้ำเงี้ยวเลยนะครับ ต้องรอศุกร์เสาร์เท่านั้น เพราะ การจะทานน้ำเงี้ยวทั้งที ต้องทานของดี ของอร่อย จะได้ฟินเต็มๆ

 ตำแหน่งร้านและการเดินทางมาร้านนี้นะครับ

 ร้านนี้ อยู่แถวศรีเกิด อยู่ฝั่งตรงข้ามวัดศรีเกิด .... เอาเป็นว่า ถ้าคุณมาจาก สี่แยกประตูสลี คุณอยู่ฝั่งตรงข้ามทวียนต์มอล ให้คุณตรงไปทางศรีเกิด ผ่านตลาดสิริกร (ขวามือ) ตรงมาเรื่อยๆ ผ่านร้านข้าวต้มมีนา เมื่อเจอสี่แยกศรีเกิด ให้เลี้ยวซ้าย วัดศรีเกิดจะอยู่ขวามือขับเลยไป ร้านอยู่ซ้ายมือครับ 

 ร้านนี้ ด้านหน้าอาจดูโล่งๆนะครับ แต่ด้านใน ขนมเค้ก ขนมต่างๆ เต็มตู้เลย มีให้เลือกเยอะมาก ...ที่สำคัญคือ อร่อยมากๆ ทุกอย่างเลย

 ไปดูอาหารดีกว่าครับ ผมขอเน้นอาหารครับ วันนี้
 ข้าวคลุกกะปิ 10/10
น้ำเงี้ยว 10/10 ซุปเปอร์อร่อยไม่รู้จะว่ายังไง .... แต่เอาเป็นว่า ผมเลิกกินน้ำเงี้ยวป้าสุขป้านวลไปเลยละกัน
 ข้าวไข่เจียว9/10
ยำเห็ดรวม9/10

จริงๆ มีข้าวไก่เทอริยากิ ที่ได้ 10/10 นะครับต้องลองทานกันครับ อร่อยจริงๆ
 ใครที่ อาหารเที่ยงต้องกินที่บ้าน เพราะต้องเฝ้าร้าน ลองให้เด็กออกไปซื้อกลับมากินที่บ้านได้นะครับ (ผมใช้วิธีนี้บ่อย) มันอร่อยจริงจัง
 อเมริกาโน่เย็น 9/10
นมเย็น 9/10

ผมขอบรรยายตัวน้ำเงี้ยว หนึ่งพารากราฟครับ น้ำเงี้ยวที่นี่ “น้ำหน้า” จะไม่มันเยิ้มเหมือนร้านอื่น สีแดงสดๆ จะไม่มี รสชาติจะไม่จัดจี๊ด แต่เป็นน้ำเงี้ยวกลมกล่อมแบบที่ ทานแล้วนึกถึงบรรพบุรุษ ... ทีเด็ดอยู่ที่ซี่โครงที่ใช้เครื่องตัด ไม่ได้ใช้มีด ทำให้ไม่มีเศษกระดูกมาเคี้ยวโดนฟันให้รำคาญใจ ส่วนเครื่องเคียง ผักดอง ถั่วงอก พริกมะนาว มีครบ ให้ท่านปรุงตามใจชอบ แคบหมูก็กรอบอร่อย โอ้ยยยย พูดถึงแล้วน้ำลายไหลเลย
 สรุป
 รสชาติ 10/10
ความรวดเร็วในการเสิร์ฟ 9/10 (ถ้าสั่งตามสั่งก็ถือว่าเร็ว)
ความคุ้มค่า ราคา 10/10 ถูกมาก อร่อยจนขายราคาเท่าไหร่ คุณก็จะไม่สน
 บรรยากาศร้าน 9/10 เก้าอี้โต๊ะนั่งสบาย แต่ด้านหน้าอาจไม่คึกคักซักเท่าไหร่ แต่เข้าไปสั่งเลยครับ คุณจะไม่ผิดหวัง

 อารมณ์....... พนักงานออฟฟิส ที่ทำงานจันทร์ถึงศุกร์..... ก้มหน้าก้มตาทำงานทั้งวัน อยากพักผ่อนจุง.... เมื่อตื่นเช้าวันศุกร์มา พนักงานท่านนั้นก็โห่ร้องดีใจอย่างมาก .... ไม่ใช่เพียงเพราะว่า วันนี้จะเป็นวันทำงานวันสุดท้ายของสัปดาห์ .... ที่วันนี้ มีน้ำเงี้ยวคุณติ้มให้กินตอนเที่ยงต่างหาก